CELEX: 62019TA0804
Language: el
Date: 2021-12-01 00:00:00
Title: Υπόθεση T-804/19: Απόφαση του Γενικού Δικαστηρίου της 1ης Δεκεμβρίου 2021 — HC κατά Επιτροπής (Υπαλληλική υπόθεση – Πρόσληψη – Προκήρυξη διαγωνισμού – Γενικός διαγωνισμός EPSO/AD/363/18 – Απόφαση περί αποκλεισμού του προσφεύγοντος-ενάγοντος από το επόμενο στάδιο του διαγωνισμού – Υποχρέωση αιτιολογήσεως – Πρόδηλη πλάνη εκτιμήσεως – Ένσταση ελλείψεως νομιμότητας – Ίση μεταχείριση – Αναλογικότητα – Δικαίωμα ακροάσεως – Αρχή της χρηστής διοικήσεως – Γλωσσικό καθεστώς του διαγωνισμού – Δυσμενής διάκριση λόγω γλώσσας – Ευθύνη)

31.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/26
            
         
      Απόφαση του Γενικού Δικαστηρίου της 1ης Δεκεμβρίου 2021 — HC κατά Επιτροπής
      (Υπόθεση T-804/19) (1)
      
      (Υπαλληλική υπόθεση - Πρόσληψη - Προκήρυξη διαγωνισμού - Γενικός διαγωνισμός EPSO/AD/363/18 - Απόφαση περί αποκλεισμού του προσφεύγοντος-ενάγοντος από το επόμενο στάδιο του διαγωνισμού - Υποχρέωση αιτιολογήσεως - Πρόδηλη πλάνη εκτιμήσεως - Ένσταση ελλείψεως νομιμότητας - Ίση μεταχείριση - Αναλογικότητα - Δικαίωμα ακροάσεως - Αρχή της χρηστής διοικήσεως - Γλωσσικό καθεστώς του διαγωνισμού - Δυσμενής διάκριση λόγω γλώσσας - Ευθύνη)
      (2022/C 51/36)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: HC (εκπρόσωποι: G. Pandey, V. Villante και D. Rovetta, δικηγόροι)
      
         Καθής-εναγομένη: Ευρωπαϊκή Επιτροπή (εκπρόσωποι: M. Brauhoff, T. Lilamand και D. Milanowska)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση, πρώτον, της προκήρυξης του διαγωνισμού EPSO/AD/363/18, της 11ης Οκτωβρίου 2018, που διοργανώθηκε για την κατάρτιση δύο πινάκων επιτυχόντων βάσει των οποίων η Επιτροπή θα προσλάμβανε διοικητικούς υπαλλήλους (AD 7) στους τομείς των δασμών και της φορολογίας, δεύτερον, της αποφάσεως της εξεταστικής επιτροπής του εν λόγω διαγωνισμού περί μη εγγραφής του ονόματος του προσφεύγοντος-ενάγοντος στον πίνακα των προσώπων που προσκλήθηκαν στο κέντρο αξιολόγησης της EPSO, τρίτον, της αποφάσεως της ίδιας επιτροπής περί απορρίψεως της αίτησης του προσφεύγοντος-ενάγοντος για επανεξέταση, τέταρτον, της αποφάσεως της Επιτροπής, της 20ής Αυγούστου 2019, περί απορρίψεως της διοικητικής ενστάσεως του προσφεύγοντος-ενάγοντος σύμφωνα με το άρθρο 90, παράγραφος 2, του Κανονισμός Υπηρεσιακής Καταστάσεως των υπαλλήλων της Ευρωπαϊκής Ένωσης και, πέμπτον, του πίνακα των υποψηφίων που προσκλήθηκαν στο επόμενο στάδιο του διαγωνισμού και, αφετέρου, την αποκατάσταση της ζημίας την οποία ο προσφεύγων-ενάγων ισχυρίζεται ότι υπέστη εξ αυτού του λόγου.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Καταδικάζει τον HC στα δικαστικά έξοδα.
               
            
         (1)  EE C 54 της 17.2.2020.